**KRUOPIŲ PAGRINDINĖS MOKYKLOS IKIMOKYKLINIO UGDYMO SKYRIAUS**

**GILUMINIS VEIKLOS KOKYBĖS ĮSIVERTINIMAS**

2016 m. balandžio mėn.

TIRIAMOJI SRITIS:

**2. Ugdymas ir mokymasis**

Temos:

**2.1. Bendrasis ugdymo organizavimas**

**2.5. Ugdymo ir ugdymosi diferencijavimas**

Atsižvelgiant į įstaigos ikimokyklinio ugdymo programos „Pažinimo takeliu“ tobulinimo būtinumą, bendru pedagogų, administracijos, mokyklos tarybos sutarimu nuspręsta giluminiam įsivertinimui pasirinkti temas: 2.1. Bendrasis ugdymo organizavimas. 2.5. Ugdymo ir ugdymosi diferencijavimas. Pagrindinis giluminio veiklos kokybės įsivertinimo tikslas: ugdymo kokybės gerinimas, ugdymo turinio ir kasdieninės veiklos planavimas. Giluminiam įstaigos veiklos kokybės įsivertinimui vadovavo koordinavimo grupė: direktoriaus pavaduotoja ugdymui Daiva Lunkevičienė.

Veiklos rodiklius tyrė, analizavo priešmokyklinio ugdymo pedagogės Regina Paulauskienė, ikimokyklinio ugdymo auklėtoja Odeta Kalinauskaitė, logopedė Vincenta Žemaitaitienė, meninio ugdymo pedagogė Liuda Povilaitytė.

Tyrimui pasirinktas kiekybinis ir kokybinis tyrimo metodas. Tyrimo instrumentas – anketavimas, interviu. Anketose pateikti uždaro ir atviro tipo klausimai. Apklausti įstaigos pedagogai, tėvai, priešmokyklinio amžiaus ugdytiniai. Kiekvienas rodiklis vertintas 4 lygių sumine skale.

Bendras lygis 3,25

**Tema: 2.1. Bendrasis ugdymo organizavimas atitinka 3, 25 vertinimo lygį.** Tai reiškia, kad pasiekimų yra daugiau negu trūkumų.

Veiklos rodiklių įsivertinimo pagrindimas.

**Temos: 2.1. Bendrasis ugdymo organizavimas stiprioji pusė:**

* Pedagogai kurdami programas, atsižvelgia į įstaigos bendruomenės poreikius, regiono savitumą
(3.45 lygis).
* Pedagogai ugdymą planuoja taip, kad veiklos padėtų siekti ugdymo tikslų, vienos kitą papildytų ir derėtų (3.64 lygis).
* Pedagogai užtikrina veiklų, kompetencijų tarpusavio integraciją (3.45 lygis).
* Ugdomosios veiklos metu pedagogai dažniausiai numato ryšį su metų laikais (3 pedagogai).

**Temos: 2.1. Bendrasis ugdymo organizavimas silpnoji pusė:**

* Trūksta lankstumo derinant įvairias vykstančias veiklas, organizuojant projektinę veiklą (2.91 lygis).
* Ugdomąją veiklą pedagogai retai sieja su išvykomis ir ekskursijomis (3 pedagogai).

Bendras lygis 3,36

**Tema: 2.5. Ugdymo ir ugdymosi diferencijavimas atitinka 3.36 lygį.** Tai reiškia, kad pasiekimų yra daugiau negu trūkumų.

**Temos: 2.5. Ugdymo ir ugdymosi diferencijavimas stiprioji pusė:**

* Pedagogai geba nustatyti ugdytinių ugdymo ir ugdymosi galimybes, atsižvelgia į ugdytinių amžių, poreikius, gebėjimus, patirtį (4 lygis).
* Pedagogai geba pritaikyti bendrąsias programas konkrečios grupės ugdytiniams (3.27 lygis).
* Atsižvelgiant į ugdytinių ugdymo ir ugdymosi poreikius pedagogai geba parinkti priemones, peržiūrėti ir pakeisti ugdymo veiklos planus (3.73 lygis).
* Pedagogai ugdomosios veiklos metu geba diferencijuoti užduotis savo ugdytiniams (3.27 lygis).
* Diferencijuodami užduotis pedagogai ugdytinius paskirsto į įvairias grupes, parengia papildomas užduotis gabesniems vaikams, padeda pagalbos reikalaujantiems (3.18 lygis).
* Pedagogai užduotis ugdytiniams parenka, kad kiekvienas pasiektų kuo geresnių rezultatų (3.36 lygis).

**Temos: 2.5. Ugdymo ir ugdymosi diferencijavimas silpnoji pusė:**

* Organizuojant ugdomąją veiklą grupėse pedagogams sunkiau sekasi pritaikyti įstaigos keliamus tikslus ir uždavinius (3 lygis).
* Ne visada parenkant užduotis vaikams, atsižvelgiama į ugdytinių tėvų pasiūlymus (2.18 lygis).

**Rekomendacijos, siūlymai ugdymo kokybei gerinti, ugdymo turinio ir veiklos planavimui, ikimokyklinio ugdymo programos „Pažinimo takeliu“ tobulinimui:**

* Atsižvelgiant į naujai keliamus reikalavimus ugdymo turiniui, vaiko pasiekimų vertimui, kasdieninės veiklos planavimui tobulinti ikimokyklinio ugdymo programą „Pažinimo takeliu“.
* Tobulinant programą integruoti pasirenkamas programas, siūlyti savaitės temas.
* Atsižvelgiant į ugdytinių, jų tėvelių ir pedagogų nuomonę, darželiui rekomenduojame pasirinkti sveikatos ugdymo kryptį, jungiant ekologinį ir meninį ugdymą.
* Daugiau dėmesio skirti mokėjimui mokytis, įsigyti priemonių, padedančių tyrinėti, eksperimentuoti.
* Sudaryti sąlygas aktyviai ir judriai veiklai sporto salėje, įstaigos kieme, įsigyjant daugiau sportinio inventoriaus, sūpynių, čiuožyklų, namelių, stogelių, įrengti krepšinio aikštelę kieme.
* Taikyti lankstesnį ugdymosi laiką, derinant įvairias vykstančias veiklas, neformalaus ugdymo ir projektines veiklas.
* Su ugdytiniais dažniau organizuoti išvykas ir ekskursijas, naudotis įvairiomis informacinėmis technologijomis.
* Didesnį dėmesį skirti pasirenkamųjų programų temoms, integruoti jas planuojant metinius ir savaitinius planus.
* Parenkant ugdomosios veiklos temas, užduotis ugdytiniams nuolatos atsižvelgti į ugdytinių tėvų pasiūlymus, įtraukti tėvus į vaikų ugdymo procesą.
* Siekti, jog pedagogai sėkmingiau planuotų ugdomąją veiklą atsižvelgdami į ugdymo programas, švietimo įstaigos keliamus tikslus ir uždavinius, o ne tik į išsikeltus konkrečios grupės prioritetus.
* Rekomenduoti pedagogams nuolatos domėtis ugdomosios veiklos kokybiško planavimo naujovėmis ir teikti pasiūlymus planavimo tobulinimui įstaigos metodinės grupės ir mokytojų tarybos posėdžiuose.

Tiriamosios srities koordinatorius Daiva Lunkevičienė

2016-04-30